OpenLLM-France/wikimedia huggingface dataset:
# Gymnopilus bellulus

Gymnopilus bellulus Strophariaceae familiako onddo espezie bat da.
Sinonimoak: Agaricus bellulus (Basionimoa), Naucoria bellula, Fulvidula bellula, Flammula bellula, Naucoria intertrunca.

## Deskribapena

Kapela: 1 eta 2 cm bitarteko diametrokoa, nahikoa txikia, borobildu-ganbila, gorri-arre kolorekoa edo gorrixka-horia tonalitate okre antzekoekin, ia leuna.
Orriak: Horixkak, batzuetan arrez zikinduak, nahikoa estu.
Hanka: Horixka-gorri kolorekoa edo ilunagoa, goialdean arin ildaskatua, eta behealdean fibrilosotik leunera.
Haragia: Hutsala. Zapore garratzekoa.
Etimologia: Gymnopilus hitza "gymn" aurrizkitik dator, biluzia esan nahi du eta "polis" atzizkiak, txapela esan nahi du. Kapela biluzik edo burusoilik. Bellulus epitetoa latinetik dator, ederra, graziosoa, esan nahi duen “bellus” hitzetik. Bere koloreagatik eta tamainagatik.

## Jangarritasuna

Ez du interes gastronomikorik.

## Sasoia eta lekua

Adartxoetan edo hildako enborretan. Azikufolioen basoetan.

### Banaketa eremua

Kanada, Ameriketako Estatu Batuak, Mexiko, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 117 or. ISBN 84-282-0887-X (T. 4). ISBN: 84-282-0538-8 (O.C.)..
* ↑ Hosto azikular luze edo ez hain zurrunez hornitutako zuhaitzak esaten dira; adibidez, pinuak, zedroak, izeiak, etab.
* ↑ Gymnopilus bellulus: GBIF—the Global Biodiversity Information Facility.

## Kanpo estekak

* Datuak: Q5624735
* Multimedia: Gymnopilus bellulus / Q5624735
# Galerina fallax

Galerina fallax Hymenogastraceae familiako onddo espezie bat da.

## Deskribapena

Kapela: 0,5 eta 1,5 cm bitarteko diametrokoa, oso txikia, biribildua, gero koniko-ganbila, gorri-arre kolorekoa, okrea; lehorrean okre zurbila.
Orriak: Hori-okretik arre-gorrixkara doan kolorekoak, ez oso estu.
Hanka: Okre zurbila, behean ilunagoa, leuna eta beti eraztunik gabe.
Haragia: Hutsala.
Etimologia: Galerina terminoa, galeraren txikigarria da, latinezko “galerus” delakoarena, Galerina hitzak, kupula gisa erabiltzen den larruzko burukoa esan nahi du. Fallax epitetoa ere latinetik dator engainagarria esan nahi duen “fallax” hitzetik. Antzeko beste batzuekin nahastea erraza delako?

## Jangarritasuna

Interes gastronomikorik gabea.

### Nahasketa arriskua

Onddo txiki bat da, bere habitatagatik ezagutzen da, egur hondakinak ezkutatzen diren goroldiotan.

## Sasoia eta lekua

Goroldioz estalitako koniferoen enborretan.

### Banaketa eremua

Kanada, Ameriketako Estatu Batuak, Groenlandia, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 75 or. ISBN 84-282-0887-5 (T. 4) ISBN: 84-282-0538-8 (O.C.)..
* ↑ Galerina fallax: GBIF—the Global Biodiversity Information Facility.

## Kanpo estekak

* Datuak: Q49630503
# Henrike I.a Ziprekoa

Henrike I.a, Potoloa (frantsesez: Henri de Lusignan; Nikosia, 1217ko maiatzaren 3a - ibidem, 1253ko urtarrilaren 18a) Zipreko erregea izan zen 1218tik 1253ra.
Hugo I.a Ziprekoa eta Alizia Xanpainakoaren semea izan zen. Zortzi hilabeterekin errege bihurtu zen aita hil ondoren. Alizia izan zen erregeordea, baina bere osaba Filipe Ibelingoari eman zion gobernua. Filipe hiltzean, bere anaia Joanek hartu zuen erregeordetzaren ardura.
Henrike zortzi urterekin koroatu zuten Nikosiako Santa Sofia elizan. 1228an, Frederiko II.a enperadoreak erregeordetza Amalric Balraisi ematera behartu zuen Joan. Hala ere, Frederiko uhartetik joan ondoren, Joanek kontraerasoa jo eta kontrola berreskuratu zuen, eta, ondorioz, Lombardiarren Gerra hasi zen. Henrikek bere erresumaren kontrola berreskuratu zuen hamabost urterekin, 1232an.
Jerusalemgo erregeordea ere izan zen 1246etik 1253ra, Konradoren izenean.
Hiru aldiz ezkondu zen, Alix Montferratekoa, Estefania Lamprongoa eta Plaisance Antiokiakoarekin. Hirugarren emaztearekin Hugo II.a Ziprekoaren aita izan zen.

## Genealogia

Zuhaitz genealogikoa :
Amalariko II.a Jerusalemgoa
Hugo I.a Ziprekoa
Eschive d'Ibelin
Henrike I.a Ziprekoa
Hugo II.a Ziprekoa
Henrike II.a Xanpainakoa
Alizia Xanpainakoa
Elisabet I.a Jerusalemgoa :
* Datuak: Q506087
* Multimedia: Henry I of Cyprus / Q506087
# Hugo II.a Ziprekoa

Hugo II.a Ziprekoa (edo Hugo II.a Lusignangoa) (Nikosia, 1252 - ibidem, 1267ko azaroa edo abenduaren 5a) Zipreko erregea izan zen. Jerusalemgo erresumako erregeordea ere izan zen.
Henrike I.a Ziprekoaren eta Plaisance Antiokiakoaren semea izan zen. 1253ko urtarrilaren 18an, bi hilabeteko adinarekin, Zipreko errege bihurtu zen bere aita hil ondoren. Nikosiako Santa Sofian koroatu zuten, eta haren ama izan zen erregeorde. 1258an Joan Ibelingoak eta Bohemundo VI.a Antiokiakoak Hugh eta Plaisance Akrera eraman zituzten eta Hugo Jerusalemgo erregeorde izendatu zuten Konradino Hohenstaufengoaren izenean. Hugo adingabea zen bitartean, ama izango zen erregeordea.
Plaisance 1261ean hil zen eta Zipreko erregeordetza erregearen lehengusua zen Hugo Antiokia-Lusignangoaren esku geratu zen. Hugo II.a hamalau urterekin hil zen.

## Genealogia

Zuhaitz genealogikoa :
Hugo I.a Ziprekoa
Henrike I.a Ziprekoa
Alizia Xanpainakoa
Hugo II.a Ziprekoa
Bohemond V of Antioch
Plaisance Antiokiakoa
Lucia of Segni :
* Datuak: Q878554
* Multimedia: Hugh II of Cyprus / Q878554
# Sinonimo (taxonomia)

Nomenklatura binomialean, sinonimoak taxon bat bera aipatzeko erabiltzen diren izenak dira. Adibidez, Lineok lehendabizikoz izei gorriari izen taxonomikoa ezarri zionean, Pinus abies izena erabili zuen eta, egun, adituek jada ez dute izen hori erabiltzen, baizik eta Picea abies; beraz, izen biak sinonimoak dira.
Beste arloetako sinonimoak ez bezala, taxonomian sinonimoak ez dira trukagarriak, estatus ezberdina dutelako. Taxon bat generoz aldatzen denean edo genero biak batzean sortzen dira.

## Erreferentziak

* ↑ Blackwelder, R.A.. (1967). Taxonomy: A text and reference book. New York: Wiley ISBN 978-0-471-07800-5..
# Psathyrella maculata

Psathyrella maculata Coprinaceae familiako onddo espezie bat da.
Sinonimoak: Hypholoma scobinaceum, Hypholoma maculatum (Basionimoa), Hypholoma melanthinum, Drosophila maculata.

## Deskribapena

Kapela: 3 eta 5 cm bitarteko diametrokoa, ganbila, trapezoidal edo izar formako ezkatekin, arre-ilun kolorekoak edo beltzaxkak hondo gorrixkaren gainean, laster orban beltzekin.
Orriak: Arre-morexkak.
Hanka: 5 cm inguruko garaierakoa eta 0,5 cm inguruko diametrokoa, kolore berekoa banda ilun batekin eraztunerarte (harroa), horren gainetik zurixka.
Haragia: Antzeko kolorekoa.
Etimologia: Psathyrella terminoa, "psathyra"-ren txikigarria da, grezierazko hitzetik eratorria, "xeheatzen erraza" esan nahi du.

## Jangarritasuna

Interes gastronomikorik gabea.

## Sasoia eta lekua

Udazkenean. Hostozabal zuhaitzen basoetako sasietan.

### Banaketa eremua

Kanada, Ameriketako Estatu Batuak, Txile, Europa, Errusia, Papua Ginea Berria, Australia, Madagaskar.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 268 or. ISBN 84-282-0865-4..
* ↑ Psathyrella maculata: GBIF—the Global Biodiversity Information Facility.

## Kanpo estekak

* Datuak: Q10641623
* Multimedia: Psathyrella maculata / Q10641623
# Phaeocollybia christinae

Phaeocollybia christinae Cortinariaceae familiako onddo espezie bat da. Autore batzuen arabera, Phaeocollybia christinae eta Phaeocollybia lateraria sinonimoak dira.
Sinonimoak: Agaricus christinae (Basionimoa), Naucoria christinae, Simocybe christinae, Hylophila christinae, Phaeocollybia lateraria, Phaeocollybia rufipes.

## Deskribapena

Kapela: 2 eta 4 cm bitarteko diametrokoa, konikoa, hasieran gorrixka bizia, Hygrophorus conicus delakoaren antzekoa, baina zimeltzean okre-gorrixkarainoko kolorea hartzen du.
Orriak: Azafrai kolorekoak.
Hanka: 10 cm inguruko garaietakoa eta 0,5 cm inguruko diametrokoa, sustrai antzekoarekin, laranja kolorekoa, pixka bat purpura koloreko oinarriarekin.
Haragia: Antzeko kolorekoa; errefau usainarekin, zaporea mikatza bihurtzen da. Espora-jalkina kanela kolorekoa.

## Jangarritasuna

Ez da jangarria

### Nahasketa arriskua

Phaeocollybia jennyae delakoak antzeko itxura du, baina zapore garratza du

## Sasoia eta lekua

Abuztutik urrira. Koniferoen azpian.

### Banaketa eremua

Kanada, Ameriketako Estatu Batuak, Mexiko, Guadalupe, Europa, Errusia, Japonia, Nepal.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 246 or. ISBN 84-282-0865-4..
* ↑ Phaeocollybia christinae: GBIF—the Global Biodiversity Information Facility.

## Kanpo estekak

* Datuak: Q76842
* Multimedia: Phaeocollybia christinae / Q76842
# Hugo I.a Ziprekoa

Hugo I.a (frantsesez: Hugues; grezieraz: Ούγος; 1194/1195 – Tripoli, 1218ko urtarrilaren 10a) Zipreko erregea izan zen 1205etik 1218ra.
Amalariko II.a Jerusalemgoa eta Eschiva Ibelingoaren semea izan zen. 1205ean bere aita hil zenean, Zipreko bigarren errege bihurtu zen. Hugo oraindik adingabea zenez, Walter Montbéliardekoa koinatua arduratu zen erregeordetzaz. Adin nagusitasunera iristean, Hugok erregeordetzaren kontuak eskatu zizkion Walterri eta dirua itzultzeko eskatu zion.
Ospitaleko Zaldune mesede egin zien eta zerga jakin batzuetatik salbuetsi zituen. 1217an Bosgarren Gurutzadan parte hartu zuen Andres II.a Hungariakoarekin batera, Eta lur musulmanei eraso zien Galilean. Itzuli zenean Tripolin gelditu zen bere arreba Melisendaren ezkontzara joateko, baina gaixotu eta han hil zen.
1210ean Alizia Xanpainakoarekin ezkondu zen eta hiru seme-alaba izan zituzten, tartean Henrike I.a Ziprekoa.

## Genealogia

Zuhaitz genealogikoa :
John, Count of Brienne
Mary of Lusignan, Countess of Brienne
Hugh, Count of Brienne
Hugh VIII of Lusignan
Amalariko II.a Jerusalemgoa
Amaury de Brienne
Bourgogne de Rancon
Hugo I.a Ziprekoa
Hugo III.a Ziprekoa
Baldwin of Ibelin
Isabella of Cyprus
Eschive d'Ibelin
Margaret of Antioch-Lusignan
Richilde of Bethsan
Henrike I.a Ziprekoa
Hugo II.a Ziprekoa :
* Datuak: Q552405
* Multimedia: Hugh I of Cyprus / Q552405
# Amalariko II.a Jerusalemgoa

Aimery Lusignangoa (latinez: Aimericus, grezieraz: Αμωρί, Amorí; c. 1153 – Akre, 1205eko apirilaren 1a) Amalariko edo Amaury izenez ere ezaguna, lehenengo Zipreko erregea izan zen 1196tik hil zen arte. Jerusalemgo errege ere izan zen Elisabet I.arekin ezkondu zenetik.
Hugo VIII.a Lusignangoaren semea izan zen, Poitouko noble batena. Hugo Jerusalemgo Erresuman koatu zen Henrike II.a Ingalaterrakoa erregearekin izandako liskar baten ondoren. Amalariko Eschiva Ibelingoarekin ezkondu zen eta horrela bere eragina handitu zen erresuman. Bere anaia Guyk Jerusalemgo kondestable izendatu zuen.
1187an Hattingo guduan garaitutako komandanteetako bat izan zen, eta Guy anaiari laguntzen jarraitu zuen, porrota gorabehera. Henrike II.a Xanpainakoa Jerusalemgo errege berriak atxilotu zuen eta Amalariko askatu ondoren Jaffara joan zen.
1194an Guy hil ondoren, Zipreko jaun aukeratua izan zen. 1197ko irailean Zipreko errege koroatu zuten Henrike VII.a enperadorearen baimenarekin.
Urte horretan Elisabet I.arekin ezkondu zen eta biak Jerusalemgo errege eta erregina koroatu zituzten 1198eko urtarrilean. Bere erregealdia bake eta egonkortasun garaia izan zen bi erresumetan.

## Genealogia

Zuhaitz genealogikoa :
Odo of Montbéliard
Bourgogne de Lusignan
Eschive of Montbeliard
Maria of Antioch-Armenia
Helvis of Lusignan
Eschive of Antioch
Mary of Lusignan, Countess of Brienne
Hugues VII de Lusignan
Hugo I.a Ziprekoa
Isabella of Cyprus
Hugh VIII of Lusignan
Sarasine de Lezay
John of Lusignan
Henrike I.a Ziprekoa
Amalariko II.a Jerusalemgoa
Geoffroy III de Rançon, Sire de Taillebourg
Guy of Lusignan
Bourgogne de Rancon
NN
Sibylla of Lusignan
Zabel Armeniakoa
Maria of Antioch
Melisende of Lusignan
Helvis of Antioch
Amalric of Lusignan
Isabelle of Antioch
Alix of Lusignan :
* Datuak: Q453325
* Multimedia: Aimery of Cyprus / Q453325
# Hugo III.a Ziprekoa

Hugo III.a Ziprekoa (frantsesez: Hugues; c. 1235 – Tiro, 1284ko martxoaren 24a) Hugo Antiokia-Lusignangoa eta Handia ere deitua, Zipreko erregea 1267tik eta Jerusalemgo erregea 1268tik izan zen.
Elisabet Ziprekoa eta Henrike Antiokiakoaren semea izan zen. Elisabet Ibelingoarekin ezkondu zen.
Erregeorde izan zen Hugo II.a Ziprekoa eta Konrado III.a Jerusalemgoa erregeen adin-gutxiengoetan. Bi erregeak hil ondoren, Zipreko eta Jerusalemgo tronuetara igotzea lortu zuen, Hugo Briennekoa lehengusuaren aurka.
Erregearen egoitza Jerusalemen berriro ezartzea lortu zuen, eta basailuen gaineko errege-agintea berrezartzen eta mamelukoen aurrean lurraldea galtzea saihesten saiatu zen. Hala ere, Veneziako merkatarien eta Tenpluko zaldunen etsaitasunari aurre egin behar izan zion.
Maria Antiokiakoak erronka bota zion Hugok Jerusalemgo tronurako zuen eskubideari, eta 1277an Karlos I.a Anjoukoari saldu zizkion eskubide horiek. Karlosek Akre kendu zion veneziarren eta tenplarioen laguntzarekin, eta Hugo Tirora erretiratu zen.

## Genealogia

Zuhaitz genealogikoa :
Aimery of Cyprus (governor)
Joan I.a Ziprekoa
Henrike II.a Ziprekoa
Bohemond IV of Antioch
Marie of Lusignan, Queen of Armenia
Henry of Antioch
Plaisance of Gibelet
Constantine II
Hugo III.a Ziprekoa
Amalriko Tirokoa
Hugo I.a Ziprekoa
John of Lusignan, Regent of Armenia
Isabella of Cyprus
Marie of Lusignan, Queen of Aragon
Alizia Xanpainakoa
Bohemond of Lusignan, Lord of Korikos
Hugo IV.a Ziprekoa
Guy of Lusignan
Isabelle de Lusignan
Margaret of Lusignan, Queen of Armenia
Leo III :
* Datuak: Q544496
* Multimedia: Hugh III of Cyprus / Q544496
# Lorea (Donostia)

Lorea Donostiako (Gipuzkoa) auzoa da, jatorriz goi mailako urbanizazioa zen. Berez, Ibaeta auzoaren barnean kokatzen da.
Musikene eraikina Lorearen mugan dago.

## Iruditegia

* Luis Villasante parkea eta Donostiako metroaren lanak.
* Urbanizazioaren sarrerako Paperezko txoriak eskultura.
* Musikeneren eraikina.
* Gipuzkoako Bazkundea.

## Kanpo estekak

* Lorea auzoa Youtubeko bideo batean.
* Datuak: Q12262589
# Joan I.a Ziprekoa

Joan I.a (c. 1268 – Zipre, 1285eko maiatzaren 20a) Zipreko eta Jerusalemgo erregea izan zen 1284tik hil zen arte.
Hugo III.a Ziprekoa eta Elisabet Ibelingoaren semea izan zen. Lusignan familia noble frantsesekoa zen. Hugo 1284ko martxoaren 3an hil zen eta Joan Nikosian errege koroatu zuten maiatzaren 11n. Handik gutxira Jerusalemgo errege Tiron koroatu zuten. Tiron eta Beiruten errege bezala bakarrik agintaritzat ezagutu zuten, Akren Karlos I.a Anjoukoa agitarentzat ezagutzen zen bitartean.
Handik urtebetera hil zen Zipren.

## Genealogia

Zuhaitz genealogikoa :
Henry of Antioch
Hugo III.a Ziprekoa
Isabella of Cyprus
Joan I.a Ziprekoa
Guy of Ibelin, constable of Cyprus
Isabella of Ibelin, Queen of Cyprus and Jerusalem :
* Datuak: Q712018
* Multimedia: John I of Cyprus / Q712018
# Henrike II.a Ziprekoa

Henrike II.a (Nikosia, 1270eko ekaina – Strovolos, 1324ko abuztuaren 31) Zipreko eta Jerusalemgo erregea izan zen.
Hugo III.a Ziprekoa eta Elisabet Ibelingoaren semea izan zen. Lusignan familia noble frantsesekoa eta Joan II.aren anaia eta ondorengoa izan zen.
1285eko ekainaren 24an koroatu zuten Nikosiako Santa Sofia Katedralean, eta urte horretan Akre berreskuratu zuen anjoutarren eskutik. Bere erregealdian mamelukoek Tiro, Beirut eta azkenik Akre harrapatu zituzten 1291ko maiatzaren 28an setio baten ondoren. Porrot honekin Jerusalemgo Erresuma Latindarra desagertu zen. Henrike Ziprera itzuli zen eta han jarraitu zuen gobernatzen hil arte. 1299an Jerusalemgo Erresuma berreskuratzeko saiakera egin zuen.
Zipren hainbat matxinada jasan zituen eta 1306an Amalrico anaiak kargutik kendu zuen Tenplarioen laguntzarekin, eta Armeniara erbesteratu zuten. 1310ean erreinua berreskuratu zuen Ospitaleen laguntzarekin, Amalriko hil ondoren. Konspiratzaileak espetxeratu zituen eta Zipreko Tenplarioen jabetzak Ospitalekoei transferitu zizkien.
Konstanzia Siziliakoarekin ezkondu zen, baina ez zuten seme-alabarik izan.

## Genealogia

Zuhaitz genealogikoa :
Henry of Antioch
Hugo III.a Ziprekoa
Isabella of Cyprus
Henrike II.a Ziprekoa
Guy of Ibelin, constable of Cyprus
Isabella of Ibelin, Queen of Cyprus and Jerusalem :
* Datuak: Q546497
* Multimedia: Henry II of Cyprus / Q546497
# KR Reykjavik

KR Reykjavik edo KR (islandieraz Knattspyrnufélag Reykjavíkur) Islandiako futbol talde zaharrena eta arrakastatsuena da, Reykjavik hiriburukoa. Islandiako 26 Liga eta 13 Kopa irabazi ditu.

## Historia

KR 1899ko otsailaren 16an fundatu zen Fótboltafélag Reykjavíkur izenarekin Reykjaviken. Ondoren izena islanderara pasa zuten gaur egungoa ezarriz, Knattspyrnufélag Reykjavíkur (Knattspyrnufélag izenak literalki "baloiari ostikoa eman" esan nahi du). XX mendearen hasieran Newcastle United FC talde ingelesa modan zegoenez,haren koloreak hartu zituzten.
Islandiako Ligako lehenengo ekitaldia irabazi zuen baina hurrengo seiretan hiriko beste taldea, Fram, nagusitu zitzaion. Hauek izan ziren hasierako garai haietan talderik onenak eta bien arteko lehia handia sortu zen.
Islandiako Kopa 1960an hasi zen jokatzen eta KR taldeak lehenengo zortzi ekitaldietatik zazpi irabazi zituen. 1964-65 urtean Europako Kopan aritu zen baina lehenengo kanporaketa Liverpool indartsuaren aurka joaktzea tokatu zitzaion eta etxean 0-5 galdu ondoren Ingalaterran 6-1 galdu zuen. 1968 urtean bere 20 liga irabazi zuen baina hurrengo urtean bigarren mailara jeisti zen. Hurrengo hamarkadetan bigarren mailan aritu zen batez ere baina 90. hamarkadan kopa batzuk irabazi ondoren 1999an liga berria eskuratu zuen, aurrekoa baino 31 urte beranduago. XXI mendean Islandiako talde indartsuenetakoa izatera itzuli da, 5 Liga eta 4 Kopa irabazi baititu.

## Palmaresa
### Islandian: 53

* Islandiako Liga (27): 1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013, 2019.
* Islandiako Kopa (14): 1960, 1961, 1962, 1963, 1964, 1966, 1967, 1994, 1995, 1999, 2008, 2011, 2012, 2014.
* Islandiako Superkopa (4): 1969, 1996, 2003, 2012.
* Islandiako Ligako Kopa (7): 1998, 2001, 2005, 2010, 2012, 2016, 2017.
* Kopa Atlantiarra (Islandia-Faroeak) (1): 2003.

## Kanpo estekak

* (Islandieraz) Webgune ofiziala
* Datuak: Q221702
* Multimedia: Knattspyrnufélag Reykjavíkur / Q221702
# Hugo IV.a Ziprekoa

Hugo IV.a (Nikosia, 1294 - ibidem, 1359ko urriaren 10a) Zipreko erregea eta Jerusalemgo errege tituluduna izan zen 1324tik 1358ra.
Poitiers-Lusignan etxeko kide izan zen. Aita Guy Henrike II.a Ziprekoa erregearen anaia zen eta ama Eschiva Ibelin etxekoa. Hugo aitarik gabe geratu zen hiru urterekin, eta bere osaba erregearen etxean hezi zen.
1324an Henrike hil zen seme-alabarik gabe eta Hugo errege koroatu zuten apirilaren 15ean Nikosiako katedralean. Jerusalemgo erresumaren erreklamazioa ere jaso zuen osabaren herentzia gisa, eta Jerusalemgo koroa jaso zuen Famagustan.
Lehenik Maria Ibelingoarekin ezkondu zen eta ondoren Alizia Ibelingoarekin. Zortzi seme-alaba izan zituen, bigarrenarekin. Bere seme Petrik hartu zion lekukoa Zipreko tronuan.

## Genealogia

Zuhaitz genealogikoa :
Guy of Lusignan
Hugues de Lusignan
Petri II.a Ziprekoa
Petri I.a Ziprekoa
Margaret of Lusignan
John of Lusignan
James of Lusignan
Jano Ziprekoa
Hugues Lancelot de Lusignan
Philip de Lusignan
Eudes de Lusignan
Hugo III.a Ziprekoa
Mary of Lusignan, Queen of Naples
Guy of Lusignan
Isabella of Ibelin, Queen of Cyprus and Jerusalem
Jakue I.a Ziprekoa
Agnes de Lusignan
Hugo IV.a Ziprekoa
John II of Beirut
Isabella de Lusignan
Eschive d'Ibelin
Alice de la Roche
Jacqua de Lusignan
Eschive de Lusignan
Guy de Lusignan
Henry of Lusignan
Q56033291?
Alicia of Majorca
Q56033320?
Q56033313?
Q56033340?
Q56033329? :
* Datuak: Q712809
* Multimedia: Hugh IV of Cyprus / Q712809
# FH Hafnarfjörður

FH Hafnarfjörður edo FH (islandieraz Fimleikafélag Hafnarfjarðar) Islandiako futbol taldea da, Hafnarfjörður hirikoa (Reykjaviketik 10 km hegoaldera). XXI mendean talderik indartsuena izan da eta dagoeneko Islandiako 6 Liga eta 2 Kopa irabazi ditu.

## Historia

1928an sortu zen taldea eta 1979 arte ez zen lehen mailara iristi. 80 eta 90 hamarkadetan sarritan igo eta jeisti zen mailaz baina 2002an irabazitako Ligako Kopak "urrezko aroa" abiarazi zuen, oraindik jarraitzen duena. Azken hamar urte pasatxotan Islandiako 22 titulu eskuratu ditu, tartean 7 Liga, eta 2004tik aurrera urtero aritu izan da Europako txapelketetan.

## Palmaresa
### Islandian: 22

* Islandiako Liga (8): 2004, 2005, 2006, 2008, 2009, 2012, 2015, 2016.
* Islandiako Kopa (2): 2007, 2010.
* Islandiako Superkopa (6): 2004, 2006, 2008, 2009, 2010, 2013.
* Islandiako Ligako Kopa (6): 2002, 2004, 2006, 2007, 2009, 2014.
* Kopa Atlantiarra (Islandia-Faroeak) (1): 2005.

## Kanpo estekak

* (Islandieraz) Webgune ofiziala
* Datuak: Q498536
* Multimedia: Fimleikafélag Hafnarfjarðar / Q498536
# IA Akranes

IA Akranes (islandieraz Íþróttabandalag Akraness) Islandiako futbol talde onenetakoa da, Akranes hirikoa. Islandiako 18 Liga eta 9 Kopa irabazi ditu.

## Historia

1946an eratu zuten Íþróttabandalag Akraness taldea eta berehala hasi zen emaitza onak izaten 1951ean lortu baitzuen lehenengo liga. 50. hamarkada hartan 6 Liga eskuratu zituen. 70, 80 eta 90 hamarkadan ere bikainak izan zituen baina azken urteetan indarra galdu du. Azkenengo titulua 2004ko Superkopa du. 2017an maila galdu du.

## Palmaresa
### Islandian: 36

* Islandiako Liga (18): 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996, 2001.
* Islandiako Kopa (9): 1978, 1982, 1983, 1984, 1986, 1993, 1996, 2000, 2003.
* Islandiako Superkopa (5): 1978, 1987, 1994, 1995, 2004.
* Islandiako Ligako Kopa (3): 1996, 1999, 2003.
* Kopa Atlantiarra (Islandia-Faroeak) (1): 2002.

## Kanpo estekak

* (Islandieraz) Webgune ofiziala
* Datuak: Q291691
* Multimedia: Íþróttabandalag Akraness / Q291691
# Sofiako Bainuetxe Mineral Zentrala

Sofiako Bainuetxe Mineral Zentrala, bulgarieraz Централна минерална баня, Tsentralna mineralna banya, Bulgariako Sofia hiriburuan dagoen bainuetxe hidtoriko bat da.
1913an eraiki zen.